**ELŐZETES HATÁSVIZSGÁLAT**

**a települési támogatás keretében nyújtott ellátások és a szociális szolgáltatások helyi szabályozásáról szóló 8/2015.(II.27.) önkormányzati rendelet módosításához**

**1. Társadalmi hatások**

A rendeletnek pozitív társadalmi hatása van. Előmozdítja Szombathely város lakosságának biztonságát, a szén-monoxid mérgezéssel összefüggő veszélyhelyzetek megelőzését.

**2. Gazdasági, költségvetési hatások**

A rendelet-tervezet elfogadása az önkormányzat költségvetését érinti, a támogatás bevezetése által jelentkező többlet költségvetési forrásigény 5 év időtartamra vetítve nagyságrendileg legfeljebb 300 MFt.

**3. Környezeti következmények**

A rendeletnek környezetre gyakorolt hatásai nincsenek.

**4. Egészségügyi következmények**

A szén-monoxid mérgezéssel összefüggő esetek számának csökkenése várható.

**5. Adminisztratív terheket befolyásoló hatások**

A rendelet az adminisztratív terheket megnöveli.

**6. A jogszabály megalkotásának szükségessége, a jogalkotás elmaradásának várható következményei**

Figyelemmel az Országos Katasztrófavédelmi Főigazgatóság adataira, amely szerint évente átlagosan 600 esetben riasztják a katasztrófavédelem tűzoltóegységeit szén-monoxid-mérgezéssel összefüggő esethez. A szén-monoxid érzékelőknek nagy szerepe van abban, hogy megóvjuk a családokat a szén-monoxid mérgezéstől. Ezen veszélyhelyzet megelőzése és a lakosság biztonságának előmozdítása érdekében szükséges a támogatás bevezetése.

**7. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet alkalmazásához szükséges személyi, szervezeti, tárgyi feltételek rendelkezésre állnak.

**Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.**